Document ID: /roh_data/filtered/fineweb-2-filterrobots_roh.jsonl.gz/68926

L'Engiadin'Ota sa prepara sin l'arrivada da persunas che han stuì fugir da l'Ucraina – perquai han las dudesch vischnancas da la regiun Malögia decis dad installar in stab directiv regiunal.
Stab directiv regiunal
Quel surpiglia la coordinaziun tranter las vischnancas, ils uffizis chantunals ed il stab directiv chantunal, hai num en ina communicaziun. Ils temas centrals èn abitar, scola e lavurar. La cumpetenza da decider resta era en l'avegnir tar la confederaziun, il chantun e las vischnancas.
Alloschament e furmaziun
L'alloschament dals fugitivs vegn organisà en collavuraziun cun il servetsch social da l'Engiadin'Ota/Bregaglia a Samedan. La furmaziun dals uffants ord l'Ucraina vegn coordinà da las direcziuns da scola da las vischnancas.